CELEX: 32017D0919
Language: da
Date: 2017-05-29 00:00:00
Title: Kommissionens gennemførelsesafgørelse (EU) 2017/919 af 29. maj 2017 om ændring af gennemførelsesafgørelse (EU) 2016/1942 om de tekniske specifikationer for Den Europæiske Portal for Investeringsprojekter

30.5.2017   
            
            
               DA
            
            
               Den Europæiske Unions Tidende
            
            
               L 139/78
            
         KOMMISSIONENS GENNEMFØRELSESAFGØRELSE (EU) 2017/919
   af 29. maj 2017
   om ændring af gennemførelsesafgørelse (EU) 2016/1942 om de tekniske specifikationer for Den Europæiske Portal for Investeringsprojekter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2015/1017 af 25. juni 2015 om Den Europæiske Fond for Strategiske Investeringer, Det Europæiske Centrum for Investeringsrådgivning og Den Europæiske Portal for Investeringsprojekter og om ændring af forordning (EU) nr. 1291/2013 og (EU) nr. 1316/2013 — Den Europæiske Fond for Strategiske Investeringer (1), særlig artikel 15, stk. 1, og
   ud fra følgende betragtninger:
   
               (1)
            
            
               I henhold til forordning (EU) 2015/1017 har Kommissionen med støtte fra Den Europæiske Investeringsbank (EIB) ansvaret for at oprette en europæisk portal for investeringsprojekter (EIPP). EIPP er en offentligt tilgængelig webportal for investeringsprojekter, der fungerer som en platform til promovering af projekter over for potentielle investorer i hele verden.
            
         
               (2)
            
            
               Specifikationerne for EIPP er fastsat i Kommissionens gennemførelsesafgørelse (EU) 2016/1942 (2).
            
         
               (3)
            
            
               Erfaringerne med forvaltningen af EIPP viser, at visse bestemmelser bør ændres, navnlig for at tiltrække flere projekter fra mindre projektpromotorer, SMV'er og midcapselskaber, i overensstemmelse med Den Europæiske Unions målsætning om at støtte SMV'er og iværksættere. Minimumsomkostningerne for et projekt bør derfor nedsættes fra 5 mio. EUR til 1 mio. EUR.
            
         
               (4)
            
            
               For at øge interessen for EIPP og lette projektpromotorernes økonomiske byrde på en ikkediskriminerende måde og dermed give anledning til, at der på EIPP offentliggøres flere projekter, bør projektpromotorer ikke opkræves administrationsgebyr. Den projektscreening, der er fastsat i afsnit 3 i bilaget til gennemførelsesafgørelse (EU) 2016/1942, bør bevares for at sikre, at der på EIPP kun offentliggøres kvalitetsprojekter —
            
         VEDTAGET DENNE AFGØRELSE:
   Artikel 1
   I gennemførelsesafgørelse (EU) 2016/1942 foretages følgende ændringer:
   
               1)
            
            
               Artikel 2, litra a), affattes således:
               
                           »a)
                        
                        
                           de samlede projektomkostninger for projektet (eller programmet bestående af mindre projekter) skal udgøre mindst 1 000 000 EUR«
                        
                     
         
               2)
            
            
               Artikel 3 affattes således:
               »Artikel 3
               Der opkræves ikke administrationsgebyr.«
            
         
               3)
            
            
               Afsnit 4 i bilaget udgår.
            
         Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 29. maj 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 169 af 1.7.2015, s. 1.
   
      (2)  Kommissionens gennemførelsesafgørelse (EU) 2016/1942 af 4. november 2016 om de tekniske specifikationer for Den Europæiske Portal for Investeringsprojekter og om ophævelse af gennemførelsesafgørelse (EU) 2015/1214 (EUT L 299 af 5.11.2016, s. 86).